SARL-NUUS SONDAG 15 SEPTEMBER 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 MHz ESB. (Ander nuuslesers verander soos toepaslik.) 


IN DIE NUUS VANDAG: 
REGISTRASIE VIR RAE SLUIT MAANDAG 16 SEPTEMBER 
BESPREKINGS OPEN VIR DIE RTA IN DIE WES-KAAP 


VOYAGER 1 BEGIN SY HISTORIESE VLUG IN DIE INTERSTELLêRE 
RUIMTE EN KOMMUNIKEER STEEDS MET DIE AARDE 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


REGISTRASIE VIR RAE SLUIT MAANDAG 16 SEPTEMBER 


Die laaste dag om in te skryf vir die radioamateureksamen op 17 Oktober, is 
more, Maandag 16 September. Inskrywingsvorms kan per e-pos gestuur word 
aan rae@sarl.org.za. Maak asb. seker dat u drie moontlike roepseine genoem 
het wat beskikbaar is en dat al die benodigde dokumente ingesluit is. Volle 
besonderhede is beskikbaar by www.sarl.org.za. Die eksamens sal op 17 Oktober 
van 19:00 tot 22:00 in verskeie sentra, afgelê word. 


In gevalle van onsekerhede of hulp benodig, kontak gerus vir Gideon Jannasch 
per e-pos aan rae@sarl.org.za. 


BESPREKINGS OPEN VIR DIE RTA IN DIE WES-KAAP 


Besprekings kan nou gedoen word vir die Radiotegnologie-in-Aksie-simposium 
in Bellville. Volle besonderhede, `n besprekingsvorm en 'n program is beskikbaar 
by www.sarl.org.za, klik op die verbinding in die nuusafdeling van die tuisblad. 


VOYAGER 1 BEGIN SY HISTORIESE VLUG IN DIE INTERSTELLêRE 
RUIMTE EN KOMMUNIKEER STEEDS MET DIE AARDE 


NASA se Voyager 1 ruimtetuig is offisieel die eerste mensgemaakte item wat die 
interstellêre ruimte betree. Die 36 jaar oue tuig is ongeveer 19 biljoen kilometer 
weg van die son. 


Nuwe, onverwagte data, toon aan dat Voyager 1 vir omtrent een jaar deur 
plasma, of geioniseerde gas, wat in die ruimte tussen sterre bestaan, beweeg het. 


Voyager is in 'n oorgangsone onmiddellik buite die sonborrel! van die son waar 
van die invloede van die son steeds waarneembaar is. 


“Noudat ons nuwe, sleuteldata, beskikbaar het, glo ons hierdie is die mensdom 
se historiese sprong in die interstellêre ruimte,” het Ed Stone, Voyager se pro- 
jekwetenskaplike by die Kaliforniese Instituut van Tegnologie in Pasadena gesê. 
“die Voyagerspan het t5yd nodig gehad om daardie waarnemings te ontleed en 
sin daaruit te maak, maar ons kan nou die vraag wat ons almal gevra het “Is 

ons reeds daar?” beantwoord 'Ja, ons is”. 


Voyager 1 het in die eerste plek in 2004 `n druktoename van die interstellêre 
ruimte op die heliosfeer waargeneem, die borrel van gelaaide partikels wat die 
son omring en tot vêr buite die buitenste planete strek. Wetenskaplikes het toe 
hulle soeke meer gekonsentreer op getuienis die ruimtetuig se aankoms in die 
interstellêre ruimte, wetende dat die analise van die data en die interpretering 
daarvan maande of selfs jare kon neem. 


Voyager 1 beskik nie oor `n werkende plasmasensor nie, dus het hulle 'n an- 
der manier benodig om die ruimtetuig se plasmaomgewing waar te neem en 'n 
definitiewe afleiding oor sy posisie te maak. `n Koronale massauitwerping, of 'n 
massiewe uitbarsting van sonwind en magnetiese velde in Maart 2012 het die 
wetenskaplikes van die nodige data voorsien. Toe hierdie onverwagte skenking 
van die son 13 maande later, in April 2013, by Voyager aankom, het die plasma, 
om Voyager soos `n vioolsnaar begin vibreer. Op 9 April het Voyager se plas- 
magolfinstruament die beweging waargeneem. Die toonhoogte van die ossillasies 
het die wetenskaplike gehelp om die digtheid van die plasma vas te stel. Die 
spesifieke ossillasies het beteken dat die tuig in plasma is wat 40 maal digter is 
as wat ondervind is in die buitenste laag van die heliosfeer. Digtheid van hierdie 
grootte-orde kan verwag word in die interstellêre ruimte. 


Voyager 1 en sy tweeling, Voyager 2, is 16 dae na mekaar in 1977 gelanseer. 
Beide het verby Jupiter en Saturnus gevlieg. Voyager 2 het ook verby Uranus en 
Neptunus gevlieg. Voyager 2 wat voor Voyager 1 gelanseer is, oudste ruimtetuig 
in bedryf. Dit is ongeveer 15 biljoen kilometer van die son af weg. 


Beheerders van die Voyagersending praat steeds met en ontvang data elke dag 
van Voyager 1 en 2, alhoewel die uitgestuurde seine baie swak is, teen 23 Watt 
- die krag van `n yskasgloeilamp. Teen die tyd dat die seine die aarde bereik, is 
hulle `n gedeelte van `n biljoenste van `n biljoenste van `n watt. Data VA voyager 
1 se instrumente word na die aarde tipies teen 160 grepe pe5r sekonde versend 
en word opgevang deur 34- en 70 meter NASA diepruimte netwerkstasies. 'Teen 
die spoed van lig neem dit 'n sein vanaf Voyager 1 ongeveer 17 uur om die aarde 
te bereik. 


ESKOM EXPO VIR JONG WETENSKAPLIKES 


Eskom se Expo vir jong wetenskaplikes sal oor die tydperk 25 tot 28 September 
2013 plaasvind by die Birchwood Hotel en Konferensiesentrum se Uistallingssaal, 
Boksburg. 


Die SARL benodig nog steeds jong amateurs (onder 25) om die stasie te beman 
met, die fokus op die bekendstelling en bemarking van amateurradio onder die 
jeug wat die Expo gaan besoek. 


Die program gaan soos volg wees: Woensdag 26 September Oprigting van veld- 
stasie, uitrusting, antennas en bemarkingsmateriaal. Donderdag 27 September: 
Uitstallingsdag: 07:00 - 19:00 Vrydag 28 September: Uitstallingsdag: 07:00 - 
17:00 Afbreek en oppak: 17:00. 


Ander amateurs is ook welkom om die geleentheid te ondersteun deur die stasie 
te beman. Belangstellendes kan ZS3TG, Gerhard Coetzee(082 576 6296) of 
ZS6YH Mitchell Mynhardt (082 773 1980) kontak voor 12:00 Dinsdag 25 Septem- 
ber 2013. 


DIE ONVERNIETIGBARE TIPE BLF578XR LDMOS 


Die LDMOS (Laterally Diffused Metal Oxide Semiconductor) FET tipe 
BLFES78XR (Uiters robuuste) transistor is deur NXP ontwikkel vir gebruik as 
'n REF-versterker in uitsaai en industriële toepassings. Dit kan 1 400 W lewer 
met 50 V GS-toevoer met 'n wins van 23,5 dB, het `n benutting van 69% 
en kan 'n 125:1 SGV of hoër weerstaan; m.a.w. daar kan daarmee gesweis 
word. 50 MHz, 144 MHZ en 432 MHz hoë krag RF-versterkers behoort dus 
binne die bereik van ons radioamateurs te wees sonder die vrees dat `n duur 
onderdeel verwoes kan word en moontlik kan LDMOS FET s in die toekoms 
soos buise oorweeg word. hierdie apparaat sal definitief benodig word wanneer 
ons toegelaat word om hoër krag op BHF en UHF te gebruik en hopelik sal die 
huidige prys van 230 Euro s (R3 100) elk mettertyd daal. 


KOMENDE BHEF/UHF-KOMPETISIE 


Die laaste been van die SARL se BHF kompetisie is amper hier. Volgens reels 
vind dit plaas gedurende die naweek van 21 Sept 2013. 


Van Pretoria se radioamateurklubs het besluit om saam te span en 'n BHF/UHF- 
veldstasie op te rig tydens die komende kompetisienaweek. Die fokus is dan om 
“die” akitiwiteit te bevorder en bekend te stel aan nuwe amateurs en belang- 
stellendes, eerder as kompetisie. Met `n interaktiewe kampnaweek stel ons dan 
gesamentlik `n stasie beskikbaar vir enige belangstellende radioamateur om on- 
der sy eie roepsein 'n paar kontakte te kom maak en ondervinding op te doen. 


Slegs `n kontrole-logstaat word ingestuur na die SARL. Dit is dan ook `n plat- 
form om mekaar, toerusting en kompetisietegnieke beter te leer ken. 


Die stasie sal bedryf word vanaf `n baie veilige kampterrein ongeveer 35 km oos 
van Pretoria. 


Ander klubs landwyd word aangemoedig om soortgelyke aksies te reel. Enige 
belangstellendes is welkom om te kom kyk wat gaan plaasvind. 


Vir meer besonderhede kan die volgende persone gekontak word: 


ZSGPA, Pieter Human by (082 565 608 of e-pos aan gsobox@gmail.com of 
ZSGPJH, Pierre Holtzhausen by 082 575 5799 of e-pos aan zs6pjh@telkomsa.net. 


CO HOU KOERS 


CO Hou Koers, Die Voortrekkers se nasionale amateurradiodag, vind plaas op 
Saterdag 19 Oktober. Kinders kan per radio met ander Voortrekkers en Scouts 
van regoor Suid-Afrika en Namibië gesels. 


Radioamateurs, bied gerus hulp aan by plaaslike Voortrekkerkommando's. 


Daar sal ook hierdie jaar `n stasie by die Vrouemonument in Bloemfontein wees. 
Die naweek van CO Hou Koers begin die feesvieringe vir die monument se 
honderdjarige bestaan. 


Stuur enige e-pos rondom CG@ Hou Koers aan ca@orionvoortrekkers.co.za. 
HEF VOORTPLANTINGSVOORSPELLING 


Hannes Coetzee, ZS6BZP, berig dat die die verwagte sonaktiwiteitsvlak laag 
gaan bly met slegs stabiele sonvlekke op die sigbare sonoppervlakte. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 38. 


Amateurs gaan al die DX-bande van 20 tot 12 m geniet met 20 m wat die beste 
openinge gaan oplewer terwyl die 15 m net `n kortkop agter behoort te wees. 10 
m openinge gaan skaars wees. 


Besoek gerus die nuwe webtuiste http://spaceweather.sansa.org.za. vir meer in- 
ligting. 


DAGBOEK VAN GEBEURE 16 September Mêre, laaste dag vir inskrywings 
vir die RAE; stuur e-pos na rae@sarl.org.za. 25 September Laaste dag vir lede 
wat belangstel om te help by Eskom se Expo vir jong wetenskaplikes om hulp aan 
te bied, kontak ZS3TG, Gerhard Coetzee by 082 576 6296 of ZS6GYH, Mitchell 
Mynhardt by 082 773 1980. 25 tot 28 September - Eskom se Expo vir jong 
wetenskaplikes in die Birchwood Hotel en konferensiesentrum se Uitstallingsaal, 
Boksburg. 17 Oktober Radioamateureksamen. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 660 kHz en ook 'n potgooi deur ZS6RO. Vir oudiostrome 
en Echolink deur ZS6FOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web". `n Heruit- 
sending vind op Maandae om 16:30 UTC op 3 230 kHz plaas. Op die web- 
werf verskyn ook besonderhede aangaande verskeie ander heruitsendings. Ont- 


vangsrapporte, kommentaar en voorstelle sal waardeer word. Stuur e-pos aan ar- 
today@sarl.org.za. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga saamgestel 
en geredigeer deur George Honiball, ZSONE. 


Dankie dat u geluister het, 73. 
/EX 


